На основу Решења стечајног судије Привредног суда у Чачку, Ст.бр.14/2021 од 29.12.2021. године, а у складу са чланoвима 131. 132. И 133. Закона о стечају („*Службени гласник Републике Србије“, број 104/2009, 99/2011 - др. закон, 71/2012 - одлука УС, 83/2014, 113/2017 и 44/2018*), Националним стандардом број 5 – Национални стандард о начину и поступку уновчења имовине стечајног („*Службени гласник Републике Србије“, број 62/2018*), стечајни управник стечајног дужника:

**ДОО „УРОШЕВИЋ ПРЕРАДА 032“ – у стечају Чачак**

**ул. Радована Јовановића бр.55, матични број: 20607939**

**ОГЛАШАВА**

**Другу продају непокретне имовине стечајног дужника груписане у једну имовинску целину, методом јавног надметања, и то:**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит (дин.)** |
| ***Целина 1: Опрема , возила и залихе стечајног дужника на адреси ул.*** ***Радована Јовановића бр.55, Чачак*****Опрема:** канцеларијски намештај, опрема и инвентар, рачунарска техника, продајне полице и изложбени панои, а према спецификацији из процене имовине стечајног дужника; **Возила:** путничко возило Citroen Xsara Picasso, 1.6 (хаварисано) година производње 2007, серијски број шасије: VF7CH9HXC25919416 број мотора: PSA9HX10JB663142341 и аутоприколица TPV 750, година производње 2015, број осовина 1, носивост 750 кг, серијски број шасије: ZY2EUCAAA15052891, ближе описана у продајној документацији;**Залихе:** 1.шрафовска роба 2. ХТЗ опрема, 3. боје, спрејеви, лакови и материјал за бојење 4.опрема и материјал за грађевинарство 5. ручни алат и прибор за машине 6. прибор и материјал за домаћинство 7. опрема и материјал за заваривање 8. баштенски програм 9. електроопрема и материјал 10. остала неразврстана роба у продаји, а према спецификацији из процене имовине стечајног дужника. | **577.600,00** | **577.600,00** |

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од 20.000,00 динара увећану за ПДВ, за целину број 1. Профактура се може преузети на адреси канцеларије стечајног управника Ул. Браће Глишића бр.7, Чачак, сваког радног дана у периоду од 10 до 14 часова уз обавезну најаву стечајном управнику. **Рок за откуп продајне документације истиче закључно са 12.09.2022. године**;
2. Уплате **депозит** на текући рачун стечајног дужника број: **325-9500700189441-98** који се води код „ОТП банка Србија“ ад Нови Сад, или положе неопозиву првокласну банкарску гаранцију наплативу на први позив, најкасније **до 15.09.2022.године.**У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управникуна адреси Ул. Браће Глишића бр.7, Чачак,  **најкасније до 15.09.2022.године до 14.00 часова**. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **20.11.2022. године**.
3. Потпишу изјаву о губитку права на повраћај депозита и сагласност да ће банкарска гаранција бити наплаћена. Изјава и сагласност чини саставни део продајне документације;
4. Региструју се као учесници на јавном надметању

Имовина Стечајног дужника се купује у виђеном стању а његова имовина се може разгледати након откупа продајне документације, сваким радним даном од 8.00 до 14.00 часова, а најкасније до **15.09.2022.**године (уз претходну најаву стечајном управнику).

Након уплате депозита а најкасније до **16.09.2022.године**, потенцијални купци, ради правовремене евиденције, морају предати стечајном управнику попуњен образац пријаве за учешће на јавном надметању, доказ о уплати депозита или копију банкарске гаранције потписаном сагласношћу да ће банкарска гаранција бити наплаћена, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 20.09.2022. године у 11:00 часова на адреси: ,, LK CODEX“ Чачак Ул. Браће Глишића бр.7, Чачак. Регистрација учесника почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00 до 10:50 часова, на истој адреси.**

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје;

5) одржава ред на јавном надметању;

6) проглашава купца;

7) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Јавно надметање је завршено када ни после трећег позива није истакнута понуда на увећану цену, а купцем се проглашава учесник који је први понудио највишу цену (осим у случају када је највиша постигнута цена мања од 50% процењене вредности предмета продаје).

Ако нико од учесника не прихвати почетну цену, као и уколико је највиша постигнута цена на јавном надметању мања од 50% процењене вредности продаје, а одбор поверилаца, разлучни, односно заложни поверилац у складу са чланом 136 в Закона о стечају ту цену не прихвати, јавно надметање се проглашава неуспешним.

Уколико одбор поверилаца, разлучни, односно заложни поверилац у року од 15 дана од дана пријема захтева стечајном управнику не доставе одобрење у складу са чланом 136 в Закона, стечајни управник ће прогласити јавно надметање неуспешним.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, односно од пријема обавештења да је проглашен за купца у случају да је постигнута цена мања од 50% процењене вредности предмета продаје, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **5 радних дана** од потписивања записника са јавног надметања којим је учесник проглашен за купца, односно у року од 5 радних дана од пријема обавештења којим се учесник на јавном надметању проглашава за купца у складу са Законом о стечају и Националним стандардом број 5 – Национални стандард о начину и поступку уновчења имовине стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у рокуод 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произлазе из закљученог купопродајног уговора у целости сноси купац.

*Напомена: Није дозвољено достављање оригинала банкарске гаранције пошиљком (обичном или препорученом), путем факса, mail-a или на други начин, осим на начин прописан у тачки 2. услова за стицање права за учешће из овог огласа.*

Овлашћено лице: стечајни управник **Калуђеровић Алексије,** контакт телефон: 063/704-65-85

Е-mail: **l.kaludjerovic@yahoo.com**